กมธ.ลุยสอบไม่ฟ้อง บอส อยู่วิทยา รอง อสส.-จเรตํารวจ
เปิดช่องให้ ปชช.ซักถามได้ อัยการ ตีกรอบดู 3 ประเด็น ศรีสุวรรณชี้ปม 9 ข้อทําหลุดกมธ.เดินเครื่องเรียกตำรวจและรอง อสส. เนตร นาคสุข กรณีสั่งไม่ฟ้อง บอส อยู่วิทยา เข้าชี้แจงเวลา13.00 น. วันที่ 29 ก.ค. เปิดช่องสื่อมวลชนเข้าฟังพร้อมถ่ายทอดสด แถมให้ชาวบ้านส่งคำถามที่คาใจมาสอบถามผู้เกี่ยวข้องได้ เล็งเรียก พฐ. ผู้เชี่ยวชาญ และพยานในคดีเป็นคิวต่อไป คณะทำงานตรวจสอบกรณีสั่งไม่ฟ้อง บอส อยู่วิทยา ฝ่ายอัยการเริ่มประชุมนัดแรกแล้ว วางกรอบพิจารณา 3 ประเด็น 1.คำสั่งชอบด้วยกฎหมายหรือไม่ 2.การพิจารณาสั่งคดีของอัยการ เป็นไปตามระเบียบกระบวนการหรือไม่ และ 3.มีเหตุและผลการพิจารณาอย่างไรที่สั่งไม่ฟ้อง กรอบการทำงาน 7 วัน รับข้อสังเกตของสังคมกรณี 2 พยานปากสำคัญพลิกคดีเป็นประมาทร่วม เป็นพยานเก่าที่อัยการเคยพิจารณาแล้วว่ารับฟังไม่ได้ รับตามหลักกฎหมายอัยการฟ้องใหม่ไม่ได้ แต่ญาติสามารถฟ้องเองได้ ศรีสุวรรณ ตั้งคำถามอัยการ-ตำรวจ 9 ข้อ คดีคำสั่งไม่ฟ้องเด็ดขาดคดี บอส อยู่วิทยากรณีสำนักข่าวซีเอ็นเอ็น (CNN) ตีแผ่ข่าวอัยการสั่งไม่ฟ้องคดีนายวรยุทธ หรือบอส อยู่วิทยา อายุ 31 ปี กรณีขับรถสปอร์ตเฟอร์รารี่ชนรถ จยย.ของ ด.ต.วิเชียร กลั่นประเสริฐ ผบ.หมู่งานปราบปราม สน.ทองหล่อ เสียชีวิตบนถนนสุขุมวิท เหตุเกิดเมื่อเช้ามืดวันที่ 3 ก.ย.2555 แล้วหลบหนีไปอยู่ต่างประเทศ จนถูกออกหมายจับ รวมทั้งออกหมายแดงตำรวจสากล (อินเตอร์โพล) หลังจากการสั่งคดียืดเยื้อมากว่า 7 ปี ความผิดบางข้อหาหมดอายุความไปแล้ว เหลือแต่คดีใหญ่ขับรถโดยประมาทเป็นเหตุให้ผู้อื่นถึงแก่ความตายอายุความ 15 ปี แต่อัยการสูงสุดมีคำสั่งไม่ฟ้องโดยฝ่ายตำรวจไม่มีความเห็นแย้งอย่างเงียบๆ ทำให้ทายาทเครื่องดื่มชูกำลังระดับโลกกลายเป็นผู้บริสุทธิ์ ขอถอนหมายจับทั้งในประเทศและหมายแดงของตำรวจสากล หลังความแตกสร้างกระแสความไม่พอใจให้คนในสังคมอย่างรุนแรง ถึงขนาดหน่วยงานอัยการ ตำรวจ รวมไปถึงรัฐบาล โดย พล.อ.ประยุทธ์ จันทร์โอชา นายกรัฐมนตรี สั่งตรวจสอบคดีที่เกิดขึ้นตามที่เสนอข่าวไปแล้วนั้นทีมสอบอัยการวาง 3 ประเด็นความคืบหน้าจากสำนักงานอัยการสูงสุด (อสส.) เมื่อเวลา 10.00 น. วันที่ 28 ก.ค. มีการประชุมคณะทำงานตรวจสอบการออกคำสั่งไม่ฟ้องนายวรยุทธ อยู่วิทยา หรือบอสอยู่วิทยา ระหว่างประชุมนายประยุทธ เพชรคุณ ผู้ช่วยเลขานุการคณะทำงานฯ และรองโฆษกสำนักงานอัยการสูงสุด เผยกรอบการประชุมของคณะทำงานนัดแรก เพื่อตรวจสอบการพิจารณาสั่งคดีของอัยการสูงสุด หลังมีความเห็นสั่งไม่ฟ้องนายวรยุทธว่า จะพิจารณาใน 3 ประเด็นหลัก ตามที่อัยการสูงสุดสั่งการ ประเด็นแรกคือ คำสั่งดังกล่าวชอบด้วยกฎหมายหรือไม่ ประเด็นที่ 2 การพิจารณาสั่งคดีของอัยการเป็นไปตามระเบียบกระบวนการหรือไม่ และประเด็นสุดท้าย คณะทำงานจะพิจารณาว่ามีเหตุและผลการพิจารณาอย่างไร ที่อัยการสั่งไม่ฟ้อง อัยการสูงสุดมีกรอบให้ทำงาน 7 วันในการสรุปประเด็น2 พยานสำคัญพลิกคดีบอสส่วนที่สังคมตั้งข้อสังเกตต่างๆ เช่น เรื่องพยานบุคคล 2 ปากที่ทำให้อัยการเชื่อว่าคดีนี้ เป็นความผิดฐานประมาทร่วมแทนข้อกล่าวหาเดิม ในรายละเอียดคงไม่สามารถระบุได้ว่าจะนำความคิดเห็นหรือข้อมูลต่างๆที่แชร์ในโลกโซเชียลมาเป็นประเด็นพิจารณาหรือไม่ ต้องอยู่ที่คณะกรรมการว่าจะนำเข้าพิจารณาหรือไม่ รองโฆษก อสส.กล่าวส่อชวดฟ้องใหม่ให้ญาติฟ้องเองสำหรับกรณีที่อัยการและผู้บัญชาการตำรวจแห่งชาติ (ผบ.ตร.) มีความเห็นสั่งไม่ฟ้องตรงกัน สามารถรื้อฟื้นคดีมาพิจารณาใหม่ได้อีกหรือไม่ นายประยุทธระบุว่า ยังเร็วเกินไปที่จะสรุปประเด็นนี้ ขอให้คณะทำงานตรวจสอบสำนวนทั้งหมดก่อน แต่ตามหลักกฎหมายแล้ว หากความเห็นสั่งไม่ฟ้องเด็ดขาด อัยการไม่สามารถสั่งฟ้องคดีได้ เว้นแต่มีพยานหลักฐานใหม่ในคดี หรือญาติผู้เสียหายยื่นฟ้องคดีต่อศาลเอง ส่วนการทำงานของอัยการสูงสุดขณะนี้ ที่สังคมเคลือบแคลงสงสัยว่ามีความเป็นกลางหรือไม่ ขอยืนยันว่า การตั้งคณะกรรมการชุดนี้ขึ้นมาเพื่อหาข้อเท็จจริง รวมทั้งการสั่งคดีว่าการทำงานของอัยการเป็นไปตามกฎหมายหรือไม่ แต่ยังเร็วเกินไปที่จะสรุป หากผลการตรวจสอบพบว่าทำงานบกพร่องจะลงโทษพนักงานอัยการผู้สั่งคดีหรือไม่ ขอให้คณะทำงานพิจารณาก่อนแฉพยานพลิกคดีเป็นพยานเก่าผู้สื่อข่าวรายงานว่า คาดว่าคณะทำงานจะเรียกดูเอกสารต่างๆที่เผยแพร่ในโซเชียล และนำไปเผยแพร่ตามสื่อ เกี่ยวกับประจักษ์พยาน 2 คนที่ขับรถตามหลังรถ จยย.ของผู้ตาย ที่แสดงให้เห็นว่าผู้ตายเปลี่ยนช่องทางจากซ้ายสุดมาขวาสุดติดเกาะกลางถนน จนถูกนายบอสที่ขับรถด้วยความเร็ว 80 กม.ต่อ ชม.ชน นอกจากนี้ยังมีเอกสารในสำนวนคดีถูกนำออกมาเผยแพร่ อ้างว่าเป็นเอกสารของอัยการผู้เชี่ยวชาญพิเศษที่พิจารณาหนังสือร้องขอความเป็นธรรมของทนายความนายบอส อัยการดังกล่าวเสนอความเห็นในฐานะกลั่นกรองคำร้องว่า พยานทั้ง 2 ปากเคยถูกเสนอเข้ามาในสำนวนแล้ว แต่รับฟังไม่ได้ ไม่ใช่พยานหลักฐานใหม่ อีกทั้งนายบอสเองไม่เคยปรากฏตัว คำร้องจึงมีลักษณะเป็นการประวิงคดี ควรให้ยุติเรื่องร้องขอความเป็นธรรม สำหรับรายละเอียดที่คณะ ทำงานถกกันอย่างกว้างขวางในการประชุม เป็นเรื่องความน่าเชื่อถือของพยานบุคคล พยานผู้เชี่ยวชาญทางวิทยาศาสตร์ที่ตำรวจอ้างเข้าในสำนวน ทำให้ข้อเท็จจริงเปลี่ยน พยานหลักฐานเปลี่ยน ผลทำให้อัยการสั่งไม่ฟ้อง อัยการจำต้องพิจารณาจากพยานหลักฐานที่เข้ามาในสำนวนอย่างเคร่งครัดคณะทำงานอัยการนัดประชุมต่อต่อมาเวลา 16.00 น. นายประยุทธ เพชรคุณ อัยการพิเศษฝ่ายคดีอาญา 3 และรองโฆษกสำนักงานอัยการสูงสุด เผยแพร่เอกสารข่าว สำนักงานอัยการสูงสุดความว่า ตามที่อัยการสูงสุดมีคำสั่งที่ พิเศษ/2563 ลงวันที่ 26 ก.ค.2563 แต่งตั้งคณะทำงานเพื่อตรวจสอบการพิจารณาสั่งไม่ฟ้องนายวรยุทธ หรือบอส อยู่วิทยา ผู้ต้องหานั้น วันนี้ (28 ก.ค.2563) เวลา 08.30 น. นายสมศักดิ์ ติยะวานิช รองอัยการสูงสุด หัวหน้าคณะทำงานฯ เรียกประชุมคณะทำงานที่ห้องประชุมชั้น 9 สำนักงานอัยการสูงสุด อาคารราชบุรีดิเรกฤทธิ์ ศูนย์ราชการเฉลิมพระเกียรติฯ การประชุมคณะทำงานเรียกสำนวนคดีอาญา ส.1 เลขรับที่ 107/2556 จากสำนักงานอัยการพิเศษฝ่ายคดีอาญากรุงเทพใต้ 1 มาเพื่อพิจารณาว่าการสั่งไม่ฟ้องคดีดังกล่าวเป็นไปตามหลักกฎหมาย ระเบียบที่เกี่ยวข้องหรือไม่และมีเหตุผลการสั่งคดีอย่างไร คณะทำงานประชุมพิจารณาจนถึงเวลา 15.00 น. แต่ยังไม่แล้วเสร็จ เนื่องจากมีเอกสารต้องตรวจพิจารณาจำนวนมาก ที่ประชุมจึงมีมติให้เลื่อนการประชุมต่อวันที่ 29 ก.ค.เวลา 09.00น.ศตวรรษ เรียกประชุมคดี บอสที่สำนักงานตำรวจแห่งชาติ (ตร.) ผู้สื่อข่าวรายงานถึงความคืบหน้ากรณีอัยการมีคำสั่งไม่ฟ้องนายวรยุทธ หรือบอส อยู่วิทยา ว่า หลังจากเมื่อวันที่ 26 ก.ค. พล.ต.อ.จักรทิพย์ ชัยจินดา ผบ.ตร. มีคำสั่งแต่งตั้งคณะกรรมการตรวจสอบข้อเท็จจริงกรณีดังกล่าว โดยมี พล.ต.อ.ศตวรรษ หิรัญบูรณะ ที่ปรึกษาพิเศษ ตร. เป็นประธาน ล่าสุด พล.ต.อ.ศตวรรษนัดประชุมคณะทำงานทั้งหมดวันที่ 29 ก.ค. เวลา 10.00 น. ที่สำนักงานตำรวจแห่งชาติ เพื่อคลี่คลายความเคลือบแคลงสงสัยของประชาชน กรณีผลของคดีที่ขาดอายุความ และเหตุผลไม่สั่งฟ้องในคดีอาญาแก่นายวรยุทธ รวมถึงตรวจสอบขั้นตอนการดำเนินการและการใช้ดุลพินิจจากคดีดังกล่าว ถูกต้องตามกฎหมาย สุจริต และโปร่งใสหรือไม่ หลังการประชุมเสร็จสิ้นคณะทำงานอาจตอบข้อซักถามของสื่อมวลชนในประเด็นที่ยังมีข้อสงสัยก.ยุติธรรม โต้ข้อหาเงียบเฉยนายวัลลภ นาคบัว รองปลัดกระทรวงยุติธรรม ฐานะโฆษกกระทรวงยุติธรรม ออกแถลงการณ์ว่า กระทรวงยุติธรรมขอชี้แจงกรณีเพจเฟซบุ๊ก Thailand FACT Today โพสต์ข้อความตั้งข้อสังเกตถึงการเงียบของกระทรวงยุติธรรมในคดีนายวรยุทธ หรือบอส อยู่วิทยา เรื่องดังกล่าวกระทรวงยุติธรรมยังไม่มีส่วนเกี่ยวข้อง สำนักงานตำรวจแห่งชาติ และสำนักงานอัยการสูงสุดไม่ได้ขึ้นตรงหรืออยู่ภายใต้การกำกับดูแลของกระทรวงยุติธรรม ดังนั้นกระทรวงยุติธรรมจึงไม่มีส่วนเกี่ยวข้องตามที่ถูกวิพากษ์วิจารณ์ว่าเงียบเฉย กรณีนี้สิ่งที่กระทรวงยุติธรรมสามารถดำเนินการได้คือ กรณีผู้เสียหายถึงแก่ความตายจากการกระทำผิดอาญาฐานใดฐานหนึ่ง มีการดำเนินคดีโดยพนักงานสอบสวนจนถึงพนักงานอัยการแล้ว แม้พนักงานอัยการมีคำสั่งไม่ฟ้อง กรณีดังกล่าวไม่ตัดสิทธิบุพการี ผู้สืบสันดาน สามี หรือภริยาของผู้เสียหาย เป็นผู้จัดการแทนผู้เสียหายที่ถึงแก่ความตาย ตามประมวลกฎหมายวิธีพิจารณาความอาญามาตรา 5 (2) กฎหมายให้อำนาจผู้จัดการแทนผู้เสียหายสามารถเป็นโจทก์ฟ้องดำเนินคดีอาญาหรือคดีแพ่งเกี่ยวเนื่องคดีอาญาด้วยตนเอง ตามประมวลกฎหมายวิธีพิจารณาความอาญามาตรา 3 ต้องใช้สิทธิฟ้องคดีภายในกำหนดอายุความในคดีอาญานั้นญาติไม่ร้องขอช่วยเหลือทางคดีกรณีดังกล่าวเป็นกรณีที่ผู้เสียหายไม่มีโอกาสได้รับการช่วยเหลือ หรือบรรเทาความเสียหายตามกฎหมายอื่น ตามมาตรา 28 (3) พระราชบัญญัติกองทุนยุติธรรม 2558 ประกอบข้อ 10 (3) แห่งระเบียบคณะกรรมการกองทุนยุติธรรมว่าด้วยหลักเกณฑ์ วิธีการและเงื่อนไข ในการช่วยเหลือประชาชนในการ ดำเนินคดี 2559 หากผู้เสียหายมีความประสงค์ฟ้องคดีสามารถยื่นคำขอรับความช่วยเหลือต่อกองทุนยุติธรรม กรณีการช่วยเหลือประชาชนดําเนินคดี เพื่อให้ความช่วยเหลือการใช้สิทธิทางศาล ได้แก่ ค่าจ้างทนายความ ค่าใช้จ่ายที่เกี่ยวข้องกับการรวบรวมพยานหลักฐาน และค่าใช้จ่ายอื่นๆ เช่น ค่าเดินทาง ค่าที่พัก กระทรวงยุติธรรมพร้อมที่จะดำเนินการทันที นายวัลลภกล่าวบิ๊กตู่ ขอไม่ตอบคดี บอสเมื่อเวลา 11.55 น. ที่ท้องสนามหลวง พล.อ.ประยุทธ์ จันทร์โอชา นายกรัฐมนตรีและ รมว.กลาโหม ปฏิเสธที่จะให้สัมภาษณ์ หลังผู้สื่อข่าวถามถึงกรณีพนักงานอัยการไม่สั่งฟ้องทุกข้อกล่าวหานายวรยุทธ หรือบอส อยู่วิทยา คดีขับรถชนเจ้าหน้าที่ตำรวจ สน.ทองหล่อ เสียชีวิตเมื่อปี 2555 ว่า ขอไม่ตอบ เนื่องจากวันนี้เป็นวันมงคลกมธ.กฎหมายเรียก เนตร แจงนายสิระ เจนจาคะ ส.ส.กทม. พรรคพลังประชารัฐ ฐานะประธานกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร กล่าวว่า หลังจาก กมธ.มีหนังสือเชิญตำรวจและอัยการที่เกี่ยวข้องกับคดีนายวรยุทธ อยู่วิทยา มาให้ข้อมูลต่อ กมธ. ล่าสุดยืนยันจาก พล.ต.อ.ชนสิษฎ์ วัฒนวรางกูร จเรตำรวจแห่งชาติ (จตช.) และนายเนตร นาคสุข รองอัยการสูงสุด ว่า จะเดินทางมาชี้แจงต่อ กมธ.ด้วยตนเองวันที่ 29 ก.ค.เวลา 13.00 น. การประชุมวันดังกล่าวอนุญาตให้สื่อมวลชนร่วมรับฟังตลอดการประชุม และถ่ายทอดสดการประชุมออกไปได้ เพื่อให้ประชาชนติดตามการประชุมอย่างใกล้ชิด หากประชาชนมีคำถามหรือข้อสงสัยประการใด สามารถส่งคำถามมายัง กมธ.ให้สอบถามผู้เกี่ยวข้องได้ ยืนยันว่า กมธ.จะทำหน้าที่แทนประชาชนในการซักถามข้อเท็จจริง ทำหน้าที่ตรงไปตรงมา ทำให้ข้อความเคลือบแคลงสงสัยประชาชนกระจ่างคิวต่อไป 2 พยานใหม่ที่พลิกคดีนายสิระกล่าวด้วยว่า วันที่ 5 ส.ค.จะเชิญ ผู้เกี่ยวข้องในส่วนที่เหลือ ทั้งเจ้าหน้าที่ตำรวจกองพิสูจน์หลักฐานที่เคยยืนยันว่า นายวรยุทธขับรถด้วยความเร็ว 177 กม.ต่อ ชม. แต่ภายหลังกลับคำให้การว่า นายวรยุทธขับรถไม่เกิน 80 กม.ต่อ ชม. พยานใหม่ 2 คนที่ขับรถในคืนเกิดเหตุที่ยืนยันว่า ตำรวจขับรถเปลี่ยนเลนไปหานายวรยุทธ และนายวรยุทธขับรถไม่เกิน 80 กม.ต่อ ชม. คณะกรรมาธิการกฎหมาย กระบวนการยุติธรรม สภานิติบัญญัติแห่งชาติ ที่ถูกระบุว่า ผู้ต้องหาร้องขอความเป็นธรรมไปยัง กมธ.ชุดดังกล่าว และทนายความนายวรยุทธมาให้ข้อมูลต่อ กมธ.ด้วย โดยจะขอมติจากที่ประชุม กมธ.วันที่ 29 ก.ค.เพื่อเชิญผู้เกี่ยวข้องทั้งหมดมาชี้แจงศรีสุวรรณ จับพิรุธอัยการ 9 ข้อนายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวถึงกรณีอัยการมีคำสั่งเด็ดขาดไม่ฟ้องนายวรยุทธ อยู่วิทยา ทายาทเครื่องดื่มชูกำลังชื่อดัง ข้อหาขับรถโดยประมาทเป็นเหตุให้ผู้อื่นถึงแก่ความตายว่า กรณีที่เกิดขึ้นมีข้อพิรุธและข้อสงสัยที่สังคมไทยต้องการคำตอบจากอัยการและตำรวจ 9 ประเด็น 1.ตามระเบียบสำนักงานอัยการสูงสุด การสั่งคดีอาญาที่มีผลกระทบต่อผลประโยชน์อันสำคัญของประเทศ กำหนดเป็นหน้าที่อัยการสูงสุดเท่านั้น เหตุใดรองอัยการสูงสุดจึงสั่งแทนได้ 2.การระบุพยานใหม่ 2 คนที่เพิ่งมาโผล่เป็นพลเมืองดีเมื่อผ่านไป 7 ปี พยานลักษณะนี้ทางคดีไม่มีความน่าเชื่อถือที่จะรับฟัง แต่ทำไมอัยการจึงให้น้ำหนักพยาน 2 คนนี้ 3.การที่ผู้ตรวจสอบความเร็วให้การครั้งแรกว่า นายวรยุทธขับรถด้วยความเร็ว 177 กม.ต่อ ชม.แต่เมื่อร้องขอความเป็นธรรม ความเร็วรถลดลงเหลือ 76 กม.ต่อ ชม. อัยการเชื่อตามนั้นได้อย่างไรผลตรวจสารแปลกปลอมล่องหน4.การพบสารแปลกปลอมในร่างกายนายวรยุทธ ตามที่ รพ.รามาธิบดีตรวจพบ ทำไมจึงไม่ปรากฏในสำนวนการสอบสวนที่ส่งไปยังอัยการ 5.การร้องขอความเป็นธรรมต่อคณะกรรมาธิการกฎหมาย สนช.ที่มิได้มีหน้าที่ใดทางคดี อัยการให้น้ำหนักความน่าเชื่อถือได้อย่างไร 6.การปล่อยให้หลบหนีไปต่างประเทศ โดยไม่มีการระมัดระวังอย่างเพียงพอ ทางคดีเป็นการประวิงคดี 7.การตั้งข้อหาให้ตำรวจที่เสียชีวิตเป็นจำเลยร่วมในคดี เป็นเทคนิคทางคดีแต่เหตุใดอัยการไม่รู้ 8.ป.ป.ช.มีมติชี้มูลความผิดตำรวจ 7 นายละเว้นการปฏิบัติหน้าที่ เหตุใดอัยการไม่ให้น้ำหนักรายงาน ป.ป.ช. 9.คดีนี้อยู่ในความสนใจของสาธารณชน การสั่งคดีต้องคำนึงถึงระเบียบสำนักงานอัยการสูงสุดโดยเคร่งครัด อัยการปฏิบัติครบถ้วนหรือไม่โพลชี้พึ่งกระบวนการยุติธรรมไม่ได้สำนักวิจัยซูเปอร์โพลเสนอผลสำรวจภาคสนาม เรื่องยุติธรรมพึ่งได้ หวังได้ กรณีศึกษาตัวอย่างประชาชนทุกสาขาอาชีพทั่วประเทศ 1281 ตัวอย่างระหว่างวันที่ 26-28 ก.ค.พบว่า ส่วนใหญ่ร้อยละ 95.2 ต้องการให้อัยการและตำรวจออกมาชี้แจง กรณีสั่งไม่ฟ้องคดีบอสขับรถชนตำรวจเสียชีวิตส่วนใหญ่ร้อยละ 87.7 ระบุฝ่ายการเมือง นักการเมือง เชิญอัยการและตำรวจชี้แจง กรณีสั่งไม่ฟ้องคดีบอสขับรถชนตำรวจเสียชีวิตเป็นการซื้อเวลา ลดกระแส ขณะที่ร้อยละ 12.3 ระบุ จริงใจแก้ปัญหา อย่างไรก็ตาม ส่วนใหญ่ร้อยละ 88.7 ต้องการให้ถ่ายทอดสดการชี้แจงของอัยการและตำรวจ ถ้าฝ่ายการเมืองนักการเมืองเชิญให้มาชี้แจง กรณีสั่งไม่ฟ้องคดีบอสที่น่าเป็นห่วงคือ ส่วนใหญ่ร้อยละ 91.1 ระบุพึ่งพากระบวนการยุติธรรมไม่ได้ และส่วนใหญ่ร้อยละ 86.6 รู้สึกหมดหวังต่อกระบวนการยุติธรรมไทย ร้อยละ 82.5 เศร้าใจเป็นทุกข์ ร้อยละ 82.3 อับอายไปทั่วโลก และร้อยละ 65.5 สูญเสียความภูมิใจในความเป็นคนไทยคนเชื่อ คดีบอส อาจบานปลายนอกจากนี้ส่วนใหญ่ร้อยละ 61.7 ระบุเป็นไปได้ที่จะเกิดการลุกลามบานปลาย เกิดความวุ่นวายในบ้านเมืองมากขึ้นไปอีก ขณะที่ร้อยละ 38.3 ระบุเป็นไปไม่ได้ ที่น่าสนใจคือ ส่วนใหญ่ร้อยละ 93.9 ต้องการมากถึงมากที่สุด ให้ผู้หลักผู้ใหญ่ที่ดีของบ้านเมืองลงมาดูแลเยียวยาความรู้สึกของประชาชน กรณีอัยการและตำรวจสั่งไม่ฟ้องคดีบอส ที่น่าเป็นห่วงอย่างยิ่งคือ แนวโน้มประชาชนที่เห็นด้วยกับม็อบเยาวชนที่มุ่งโจมตีรัฐบาลด้านต่างๆ เช่น ความล้มเหลวแก้ปัญหาเศรษฐกิจ เรียกร้องยุบสภา แก้รัฐธรรมนูญ และกรณีล่าสุดอัยการและตำรวจสั่งไม่ฟ้องคดีบอส เพิ่มขึ้นจากร้อยละ 53.9 ในการสำรวจครั้งแรก มาอยู่ที่ร้อยละ 70.5 ในการสำรวจครั้งที่สอง ส่วนใหญ่ร้อยละ 91.8 ระบุความเห็นของคนรุ่นใหม่ที่จะไม่เชื่อฟังผู้ใหญ่ในรัฐบาลและหน่วยงานของรัฐ เพราะผู้ใหญ่ในรัฐบาลยังไม่สามารถควบคุมพฤติกรรมของผู้ใหญ่ด้วยกันในบ้านเมืองที่ไม่ดี ไม่เป็นแบบอย่างที่ดีต่อเด็กและเยาวชนได้ จะให้เชื่อฟังได้อย่างไร ผู้ใหญ่ในรัฐบาล เจ้าหน้าที่รัฐฝ่ายต่างๆของบ้านเมืองควรทำตัวให้ดีเป็นแบบอย่างที่ดีก่อน ไม่ใช่ประพฤติตัวประพฤติตนแบบที่เห็นอยู่ในทุกวันนี้ ขณะที่เพียงร้อยละ 8.2 จะเชื่อฟัง
กมธ.เดินเครื่องเรียกตำรวจและรอง อสส. เนตร นาคสุข กรณีสั่งไม่ฟ้อง บอส อยู่วิทยา เข้าชี้แจงเวลา 13.00 น. วันที่ 29 ก.ค. เปิดช่องสื่อมวลชนเข้าฟังพร้อมถ่ายทอดสด 
ข่าวหน้า1,บอส อยู่วิทยา,บอส วรยุทธ อยู่วิทยา,วรยุทธ อยู่วิทยา,อัยการสูงสุด,อสส.,ข่าววันนี้,ข่าวทั่วไป